Azərikimya İstehsalat Birliyi / Kimya sənayesi / Sənaye / Şirkət / Oneclick.az
Azərikimya İstehsalat Birliyi xəritədə
Sumqayıt, Səməd Vurğun küçəsi, 86 AZ5000 *** 0 səs
Azərikimya İstehsalat Birliyi haqqında
Azərbaycan Respublikası Prezidentinin "Neft-kimya sənayesində idarəetmə mexanizmlərinin təkmilləşdirilməsi haqqında" 2 aprel 2010-cu il tarixli Sərəncamına əsasən, "Azərikimya" Dövlət Şirkəti ARDNŞ-nin tabeçiliyinə verilmişdir.Dövlət başçısının 2010-cu il aprelin 22-də imzaladığı "Azərbaycan Respublikası Dövlət Neft Şirkətinin strukturunun təkmilləşdirilməsi haqqında" Azərbaycan Respublikası Prezidentinin 24 yanvar 2003-cü il tarixli 844 nömrəli Fərmanına əlavələr və dəyişikliklər edilməsi barədə" Fərmanla ARDNŞ-nin tərkibində "Azərikimya" İstehsalat Birliyi təsis olunmuşdur. "Azərikimya" İB-nin strukturuna "Etilen-Polietilen" zavodu, "Səthi Aktiv Maddələr" zavodu, "Üzvi Sintez" zavodu, "Mexaniki Təmir" zavodu, "Kimyalayihə" institutu, Təmir-Tikinti idarəsi, Nəqliyyat və Xüsusi Texnika idarəsi, Anbar Təsərrüfatı daxildir.
Azərikimya İstehsalat Birliyinin fəaliyyəti
"Azərikimya" İB-də aparılan işlər
"Azərikimya" İB-nin perspektiv inkişaf planına uyğun olaraq Birliyin fəaliyyətdə olan müxtəlif qurğularında beynəlxalq standartlara cavab verən müasir avadanlıqlarla əvəz edilməklə rekonstruksiya işləri həyata keçiriləcək, istehsal olunan məhsulların çeşidi və keyfiyyəti artırılacaqdır. "Azərikimya" İB-də yaxın gələcəkdə kimya sənaye parkının yaradılması da nəzərdə tutulur ki, bu da ölkənin iqtisadi inkişafına təkan verməklə yanaşı yeni iş yerlərinin açılmasına və gənc mütəxəssislərin işə cəlb olunmasına səbəb olacaqdır.Hazırda "Etilen-Polietilen" zavodunun EP-300 və Polimir-120 qurğularında rekonstruksiya aparılması üçün tədqiqat işlərinə başlanmışdır.
Tədqiqat işlərindən sonra hər iki qurğuda həyata keçiriləcək rekonstruksiya zamanı mənəvi-fiziki köhnəlmiş avadanlıqların daha müasir avadanlıqlarla əvəzlənməsi, texnoloji prosesin nəzarət-ölçü sisteminin modernləşdirilməsi, layihə gücünün artırılması, yeni xammal növlərinin - qaz fraksiyalarının tətbiqi nəzərdə tutulur.Perspektiv inkişaf planı çərçivəsində yeni dövri su soyutma qurğusu və azot-oksigen qurğusunun tikintisi üçün hazırlıq işləri həyata keçirilir. Eyni zamanda son illər ölkə rəhbərliyinin kənd təsərrüfatının inkişafına diqqətinin və dəstəyinin nəticəsi olaraq yeni azot-karbamid gübrəsi istehsalatının tikintisi də nəzərdə tutulur. Hazırda bu istiqamətdə layihələndirmə işləri üçün müvafiq işlər görülür.